Þórdís Kolbrún Reykfjörð Gylfadóttir er ráðherra iðnaðar - , ferðamála - og nýsköpunar í atvinnuvega - og nýsköpunarráðuneytinu . Töluverð umræða hefur farið fram um frumvarp um Samkeppniseftirlitið sem Þórdís Kolbrún Reykfjörð Gylfadóttir hefur lagt fram . og hefur Viðskiptablaðið fjallað ítarlega um málið , til að mynda hvað Páll Gunnar Pálsson forstjóri stofnunarinnar hefur um minnkandi valdheimildir hennar að segja „ Ég gerði ráð fyrir því að umræðan færi hratt af stað og afnám heimilda stofnunarinnar yrði umdeild . Markmiðið er að endurmeta þær breytingar sem gerðar voru eftir hrun og stuðla að frekari skilvirkni innan Samkeppniseftirlitsins og létta á umfangi verkefna svo hún geti betur einbeitt sér að þeim mikilvægu þáttum sem þarf að sinna , “ segir Þórdís Kolbrún . Helstu breytingarnar eru hækkun veltuviðmiða fyrirtækja sem hyggjast sameinast sem stofnunin skoði , afnám áfrýjunarréttar stofnunarinnar til dómstóla eftir úrskurð æðra stjórnvalds og afnám heimildar til að skipta upp markaðsráðandi fyrirtækjum auk þess sem ábyrgð á því hvort samstarf fyrirtækja uppfylli skilyrði samkeppnislaga er fært til þeirra sjálfra líkt og gert er í Evrópulöndum . „ Ég er að leggja til að lagaumgjörð stofnunarinnar verði færð í fyrra horf en eftirlitsstofnanir um samkeppnismál í löndunum í kringum okkur hafa ekki heimild til áfrýjunar enda samræmist það ekki meginreglu stjórnsýsluréttar . Einnig tel ég heimildir eftirlitsins nægar þó að heimildin til skipta upp fyrirtækjum verði ekki til staðar . “ Nánar má lesa um málið í Viðskiptablaðinu . Áskrifendur geta nálgast blaðið undir Tölublöð , aðrir geta gerst áskrifendur hér .